ເນື້ອໃນ

# ວາງ

ແຊກເນື້ອໃນຂອງຄລິບບອດລົງໃນຕຳແໜ່ງຂອງເຄີເຊີ, ແລະ ແທນທີ່ຂໍ້ຄວາມ ຫຼື ວັດຖຸໃດໜຶ່ງທີ່ເລືອກໄວ້.

ເພື່ອເຂົ້າເຖິງຄຳສັ່ງນີ້...

#### ຈາກແຖບເມນູ:

ເລືອກ ແກ້ໄຂ - ວາງ.

#### ຈາກສ່ວນຕິດຕໍ່ແບບແທັບ:

ເລືອກ ໜ້າຫຼັກ - ວາງ.

#### ຈາກແຖບເຄື່ອງມື:

ວາງ

#### ຈາກຄີບອດ:

CommandCtrl + V

Shift + Ins

ກົດປຸ່ມ Enter.

ໃນສະເປຣດຊີດ, ເມື່ອທ່ານວາງຊ່ວງຫ້ອງຈາກຄລິບບອດ, ຜົນລັບຈະຂຶ້ນກັບການເລືອກປັດຈຸບັນ: ຖ້າເລືອກພຽງຫ້ອງດຽວ, ຊ່ວງຫ້ອງຈະຖືກວາງເລີ່ມຈາກຫ້ອງນັ້ນ. ຖ້າທ່ານໝາຍຊ່ວງຫ້ອງທີ່ກວ້າງກວ່າຊ່ວງຫ້ອງໃນຄລິບບອດ, ຊ່ວງຫ້ອງຈະຖືກວາງຊ້ຳໆ ເພື່ອຕື່ມໃສ່ຊ່ວງຫ້ອງທີ່ເລືອກ.

### ການວາງເນື້ອໃນໃນ LibreOffice Calc

ເມື່ອສຳເນົາຫ້ອງ ຫຼື ຊ່ວງໃນ LibreOffice Calc, ສ່ວນທີ່ເລືອກຈະຖືກໝາຍດ້ວຍເສັ້ນຂີດກະພິບອ້ອມຮອບຊ່ວງນັ້ນ ເພື່ອບົ່ງບອກວ່າອັນໃດຖືກເລືອກໄວ້ໃນລະຫວ່າງການເຮັດວຽກຂອງຄລິບບອດ.

ມີສອງວິທີໃນການວາງເນື້ອໃນຄລິບບອດໃນເອກະສານສະເປຣດຊີດ:

- ການໃຊ້ປຸ່ມລັດ CommandCtrl+V, ໄອຄອນ ວາງ ໃນແຖບເຄື່ອງມື ຫຼື ເລືອກ ແກ້ໄຂ - ວາງ: ເນື້ອໃນຂອງຄລິບບອດຈະຖືກວາງໃນຕຳແໜ່ງເປົ້າໝາຍ ແລະ ຄລິບບອດຍັງຄົງຮັກສາເນື້ອໃນໄວ້ສຳລັບການວາງຄັ້ງຕໍ່ໆ ໄປ. ເຄື່ອງໝາຍການເລືອກທີ່ສຳເນົາໄວ້ຈະຍັງຄົງເຮັດວຽກຢູ່.

- ການໃຊ້ປຸ່ມ Enter: ເນື້ອໃນຄລິບບອດຈະຖືກວາງພຽງຄັ້ງດຽວແລ້ວຖືກລ້າງອອກ. ຈະບໍ່ສາມາດວາງເນື້ອໃນຄລິບບອດນັ້ນໄດ້ອີກ. ເຄື່ອງໝາຍການເລືອກທີ່ສຳເນົາໄວ້ຈະຖືກປິດການໃຊ້ງານ.

ເພື່ອປິດການເຮັດວຽກຂອງເຄື່ອງໝາຍການເລືອກທີ່ສຳເນົາໄວ້ ໃຫ້ກົດປຸ່ມ Esc. ເນື້ອໃນຄລິບບອດຈະບໍ່ຖືກລ້າງອອກ.

LibreOffice ຍັງຮອງຮັບຄລິບບອດພາຍໃຕ້ Unix; ແນວໃດກໍຕາມ, ທ່ານຕ້ອງໃຊ້ຄຳສັ່ງ LibreOffice, ເຊັ່ນ Ctrl+C.

ກະລຸນາສະໜັບສະໜູນພວກເຮົາ!